Go ba motswadi

Go ba motswadi ke phihlelelo e makatšago kudu yeo o ka ba go le yona bophelong bja gago. Go sa kgathalege gore lesea la gago le bapetšwa bjang, o tla nagana gore la gago ke lona le le rategago kudu lefaseng ka bophara. Ga ke tsebe gore o ka tsoga o tloga o itokišeditše go ba le ngwana wa gago wa mathomo. Go boima go itokišetša mola o sa tsebe gore pele o emetše ke eng. Nako ke ntwa e kgolo kudu kgauswi le tša ditšhelete. Ge o sena motho yo le ntšhanago sa inong, mohlomongwe o ikwa e ke o na le nako ye ntši go wena, bagwera ba gago, mošomo le eng goba eng yeo o nyakago go e dira. O ka kgona go dira seo o se nyakago ge o nyaka pele ga boimana, le ge molekane wa gago a imile o ka tšwela pele o ntše o di dira. Nako e ba se sengwe sa dilo tše bohlokwa kudu. Nako ya gago bjale e neetšwe go fihla ga gagwe yo mofsa.

Ge go tliwa bophelong bja lapa, yo mongwe le yo mongwe o swanetše go hwetša tswalano magareng ga batswadi le bana ye e ka bago e botse ka gona. Mekgwa ye mebotse ya botswadi e šoma gabotse go godiša bana ka tayo le ditekanyetšo tše botse tša boitshwaro, gomme ke toro ya batswadi ba bangwe le ba bangwe. Lega go le bjalo, ga go bonolo. Gomme go bohlokwa go tseba gore tswalano ya ngwana le motswadi ke tsela ya ditsela tše pedi, ka mantšu a mangwe, ge e le gabotse ke tirišano magareng ga batswadi le ngwana wa bona. Ge batswadi ba thoma go kwešiša tekatekano ya moo ba swanetšego go bea mellwane, moo ba swanetšego go kgothatša le moo ba swanetšego go nola moko, gona bana ba bona ba ka se senyege. Ka tsela ye ba ba batswadi ba ba lokilego. Ge batho ba sa tsebe go ba motswadi yo botse, sekgala magareng ga tše pedi se a gola.

Go batswadi ba bantši, go na le matšatši ao re ikgorometšago go fihla moeding gomme re ikwa eka ga re na selo seo re ka se neago. Go tlaleletša go šoma le go hlokomela lapa, batswadi ba bantši ba kgetha go ipha nako ya go itloša bodutu, go itšhidulla goba go tlwaetša sehlopha sa dipapadi sa ngwana wa bona. Ke moka, ge mafelelong o ikgodiša gore o dire selo seo o se thabelago, o ka ikwa o le molato ka baka la go se fetše nako ya boiketlo yeo o nago le yona le lapa la gago. Dumela ka moo o ikwago ka gona. Tšea metsotswana ye menyenyane ya letšatši le lengwe le le lengwe gore o itlhahlobe. Lekola ka moo mmele wa gago o ikwago ka gona. Ela hloko dikgopolo tšeo o nago le tšona. Itlhatsele ka bowena. Iphe theto ye nngwe ya tšohle tšeo o kgonago go di fihlelela gomme o iphe mogau. Ge o ikwa o imetšwe, tseba gore ga o noši. Maikutlo a gago a a kwagala gomme o na le tshwanelo ya go itlhokomela gotee le batho ka moka. Iphe tumelelo ya go tsepamiša kgopolo go wena gomme o be phetolelo ye kaone ya gago yeo o ka bago yona!

 Ditšhupetšo 

https://snowwhitewrites.com/being-a-parent/

https://www.themodernmrandmrs.com/2019/02/13/the-main-challenges-of-being-a-young-dad/

https://www.dadabhagwan.org/path-to-happiness/relationship/parent-child-relationship/?gad_source=1&gad_campaignid=177911306&gbraid=0AAAAADubKQ5ifNhGRtWQHPWG3jffKG4P9&gclid=CjwKCAiA-__MBhAKEiwASBmsBFYKPDNS49SIee5EasHIExepuR1wci-CZ8HqH7NwKtYgYlpBnBgoKhoCrNAQAvD_BwE

https://youthfirstinc.org/feeling-overwhelmed-as-a-parent-knowing-how-to-cope/